שולמית אליצור

שולמית אליצור (נולדה בי"ד בניסן ה'תשט"ו, 6 באפריל 1955) היא חוקרת הפיוט הקדום ושירת ימי הביניים. ראש המכון לחקר השירה והפיוט בגניזה על שם עזרא פליישר וחברת האקדמיה ללשון העברית החל משנת 2005. פרופסור מן המניין בחוג לספרות עברית באוניברסיטה העברית. החל משנת 2022 חברה באקדמיה הלאומית הישראלית למדעים.
== ביוגרפיה ==
שולמית אליצור נולדה בירושלים, בתם הבכורה של לאה חובב, חוקרת ספרות ומחנכת, ומאיר חובב, סופר ועורך. למדה לתואר ראשון באוניברסיטה העברית בירושלים בחוגים ללשון ולספרות עברית. לאחר מכן סיימה את עבודת הדוקטור שלה במסלול ישיר אצל פרופ' עזרא פליישר. בעבודה זו עסקה בפיוטי ר' אלעזר בר' קילר, והוכיחה כי הוא פייטן אחר מהפייטן המפורסם בעל השם הדומה, הקליר. היא מלמדת שנים רבות באוניברסיטה העברית ופרסמה ספרי מחקר רבים בתחום השירה והפיוט הקדום. חלק נכבד מעבודתה מוקדש לפרסום וההדרה של יצירתו הענפה של רבי אלעזר בירבי קליר. נוסף על כך היא מכהנת במועצת המערכת של כתב העת "מסכת", חברת האקדמיה ללשון העברית, וחברה בוועדת השמות הממשלתית.

בעבר שימשה כיושבת ראש חברת מקיצי נרדמים.

על ספרה "שירה של פרשה", העוסק בפרשנות פרשיות השבוע לאור הפיוטים, זכתה בפרס הרב קוק, ועל ספרה "פיוטי רבי פנחס הכהן" זכתה בפרס יצחק בן־צבי.

נכון לתשפ"א פרסמה 115 מאמרים בכתבי עת, 14 מאמרים בעיתונות, ו-9 רשימות מקוונות.

== חיים אישיים ==
בעלה, ד"ר בנימין אליצור, הוא מראשי מפעל המילון ההיסטורי ללשון העברית של האקדמיה ללשון.

לזוג ארבעה ילדים. ביניהם:
* הרבנית ד"ר חני פרנק – מקימת וראש בית המדרש מת"ן שומרון, וחוקרת ומנכ"לית מכון עולמות. רעייתו של הרב יואל פרנק מארגון רבני צהר.
* הרב ישראל אליצור – רב בית כנסת בשכונת כרמי הנדיב בקריית מלאכי.

== רשימת פרסומים ==
=== ספריה ===
* פיוטי ר' אלעזר בירבי קילר (ירושלים תשמ"ח)
* פיוטי ר' יהודה בירבי בנימן (ירושלים תשמ"ח)
* קדושה ושיר: קדושתאות לשבתות הנחמה לר' אלעזר בירבי קיליר (ירושלים תשמ"ח)
* בתודה ושיר: שבעתות לארבע הפרשיות לרבי אלעזר בירבי קליר (ירושלים תשנ"א)
* מחזורי שבעתות לסדרים ולפרשות (ירושלים תשנ"ג)
* פייטן בעידן של מפנה: ר' יהושע בר כלפה ופיוטיו (ירושלים תשנ"ד)
* שארית יוסף: פיוטי ר' יוסף הלוי החבר (ירושלים תשנ"ד)
* שירה של פרשה (ירושלים תשנ"ט)
* רבי אלעזר בירבי קליר: קדושתאות ליום מתן תורה (ירושלים תש"ס)
* פיוטי רבי פינחס הכהן (ירושלים תשס"ד)
* שירת החול העברית בספרד המוסלמית (א–ג, תל אביב תשס"ד)
* למה צמנו? מגילת תענית בתרא ורשימות צומות הקרובות לה (ירושלים תשס"ז)
* רבי אלעזר בירבי קליר: פיוטים לראש השנה (יחד עם מיכאל רנד, ירושלים תשע"ד, יצא בהדפסה שנייה עם קונטרס הוספות ותיקונים בתשפ"א)
* סוד משלשי קודש: הקדושתא מראשיתה ועד ימי רבי אלעזר בירבי קליר (ירושלים, תשע"ט)
* רבי אלעזר בירבי קליר: פיוטים ליום הכיפורים (יחד עם מיכאל רנד, ירושלים תשפ"א)

=== ספרים בעריכתה ===
* כנסת עזרא: ספרות וחיים בבית הכנסת: אסופת מחקרים מוגשת לעזרא פליישר, ירושלים תשנ"ה (עם מ"ד הר ועוד)
* מנחם זולאי, מפי פייטנים ושופכי שיח, ירושלים תשס"ה
* עזרא פליישר, השירה העברית בספרד ובשלוחותיה, א–ג, ירושלים תש"ע
* עזרא פליישר, תפילות הקבע בישראל בהתהוותן ובהתגבשותן, א–ב, ירושלים תשע"ב
* מתרדמת הגנזים לארון הספרים: מאה וחמישים שנה למקיצי נרדמים, ירושלים תשע"ג

=== כתבי עת בעריכתה ===
* מחקרי ירושלים בספרות עברית, יח, כא.
* קבץ על יד, כב–כה, ירושלים, תשע"ד–תשע"ז.
* תרביץ, פב–פו, ירושלים, תשע"ד–תשע"ט.

==לקריאה נוספת==
* יהושע גרנט, עדן הכהן ואריאל זינדר, "ארבעה עשורים ראשונים לפועלה המחקרי של שולמית אליצור: קווים לסיכום ביניים", פַּעֲמֵי שׁוּלַמִּית – מחקרי ירושלים בספרות עברית לב (תשפ"א), עמ' ט–טז.

==קישורים חיצוניים==

* 
* [http://hebrew-academy.org.il/wp-content/uploads/Shlomit-Elizur-pirsumim.pdf רשימת פרסומים]
* 
* 
* 

;מאמרים
* 
* [https://www.herzog.ac.il/vtc/0051237.html עקדת יצחק: בבכי או בשמחה? השפעת מסעי הצלב על הסיפור המקראי בפיוטים], עט הדעת א (תשנ"ז), עמ' 15–35
* [https://efrata.emef.ac.il/wp-content/uploads/2020/05/15-שולמית-אליצור.pdf מבית מדרשם של פייטנינו הקדומים], דרך אגדה יב (תשע"ג), עמ' 283–308
* [https://in.bgu.ac.il/heksherim/mikan/DocLib10/08.pdf דו־שיח על דו־שיח: בין ר' יהודה הלוי לדרמה פייטנית קדומה], מכאן יא (תשע"ב), עמ' 115–134
* [https://openscholar.huji.ac.il/sites/default/files/jstudies/files/_file_1502018221.pdf למקורם של פיוטי הסליחות], תרביץ פד [ד] (תמוז תשע"ו), עמ' 503–542
* [https://herzogpress.herzog.ac.il/UploadFiles/5_1428-372017_elizur.pdf פתיחת הקדומה של ברכת קדושת היום בשבתות], נטועים כא (תש"ף), עמ' 8–24
* [https://www.jstor.org/stable/23381599 החזרה אל המחזור], ביקורת על מחזור פרנקל לפסח, בתוך מדעי היהדות (תשנ"ה), עמ' 137–140.
* [https://blog.nli.org.il/author/shulamite/ מאמרים מאת שולמית אליצור] בבלוג "הספרנים" מבית הספרייה הלאומית

==הערות שוליים==

קטגוריה:סגל האוניברסיטה העברית בירושלים: ספרות עברית
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי שירת ימי הביניים
קטגוריה:חוקרי גניזת קהיר
קטגוריה:זוכי פרס הרב קוק
קטגוריה:זוכי פרס יצחק בן-צבי
קטגוריה:חברות האקדמיה ללשון העברית
קטגוריה:חברי האקדמיה ללשון העברית
קטגוריה:חברי האקדמיה הלאומית הישראלית למדעים
קטגוריה:חוקרי תפילה ופיוט
קטגוריה:עורכי תרביץ
קטגוריה:העיר העתיקה: אישים
קטגוריה:ישראליות שנולדו ב-1955
קטגוריה:ישראלים שנולדו ב-1955